《寒夜溪行舟中作》
唐代·独孤及

日沈诸山昏，寂历群动宿。孤舟独不系，风水夜相逐。

云归恒星独，霜下天地肃。月轮大如盘，金波入空谷。

魏阙万里道，羁念千虑束。倦飞思故巢，敢望桐与竹。

沈吟登楼赋，中夜起三复。忧来无良方，归候春酒熟。

作者简介：独孤及（725～777），唐朝散文家，字至之，河南洛阳人，天宝末，以道举高第，补华阴尉。代宗召为左拾遗，俄改太常博士。迁礼部员外郎，历濠、舒二州刺史，以治课加检校司封郎中，赐金紫。徙常州，卒谥曰宪。集三十卷，内诗三卷，今编诗二卷。